ai4bharat/Pralekha huggingface dataset:
PIB Headquarters
സബ്വേ നിര്മ്മാണം നടക്കുന്നതിനാല് ട്രെയിന് ഗതാഗത നിയന്ത്രണം
എരാണിയല്, കുളിത്തുറൈ സ്റ്റേഷനുകള്ക്കിടയില് 2017 മാര്ച്ച് 20, 21 തീയതികളില് സബ്വേ നിര്മ്മാണം നടക്കുന്നതിനാല് മംഗലൂരു - നാഗര്കോവില് ഏറനാട് എക്സ്പ്രസ്സ്  മാര്ച്ച് 19 ന് തിരുവനന്തപുരം സെന്ട്രലില് യാത്ര അവസാനിപ്പിക്കും. നാഗര്കോവില് - മംഗലൂരു ഏറനാട് എക്സ്പ്രസ്സ്  2017 മാര്ച്ച് 20 ന് തിരുവനന്തപുരം സെന്ട്രലില് നിന്ന് പുറപ്പെടും.
(Visitor Counter : 10
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
അഹമ്മദാബാദിലെ ധോലേരയിലുള്ള പുതിയ ഗ്രീൻഫീൽഡ് വിമാനത്താവള വികസനത്തിന് കേന്ദ്ര മന്ത്രിസഭയുടെ അംഗീകാരം
ഗുജറാത്തിൽ ധോലേരയിലെ ന്യൂ ഗ്രീൻഫീൽഡ് വിമാനത്താവളത്തിന്റെ ഒന്നാം ഘട്ടം 1305 കോടികോടി രൂപ ചെലവിൽ വികസിപ്പിക്കുന്നതിനുള്ള നിർദ്ദേശത്തിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭയുടെ സാമ്പത്തിക കാര്യ സമിതി അംഗീകാരം നൽകി. 48 മാസത്തിനുള്ളിൽ നിർമ്മാണം പൂർത്തിയാക്കും.
എയർപോർട്ട് അതോറിറ്റി ഓഫ് ഇന്ത്യ ഗുജറാത്ത് ഗവൺമെന്റ് , നാഷണൽ ഇൻഡസ്ട്രിയൽ കോറിഡോർ ഡെവലപ്മെന്റ് ആൻഡ് ഇംപ്ലിമെന്റേഷൻ ട്രസ്റ്റ് എന്നിവ ഉൾപ്പെടുന്ന സംയുക്ത സംരംഭമായ ധോലേര ഇന്റർനാഷണൽ എയർപോർട്ട് കമ്പനി ലിമിറ്റഡ്  ആണ് എന്ന 51:33:16 അനുപാതത്തിൽ പദ്ധതി നടപ്പാക്കുന്നത്.
ധോലേര സ്പെഷ്യൽ ഇൻവെസ്റ്റ്മെന്റ് മേഖലയിൽ  നിന്ന് പാസഞ്ചർ, കാർഗോ ട്രാഫിക് നടത്താൻ ധോലേര വിമാനത്താവളം ലക്ഷ്യമിടുന്നു, ഇത് വ്യാവസായിക മേഖലയ്ക്ക് സേവനം നൽകുന്ന ഒരു പ്രധാന കാർഗോ ഹബ്ബായി മാറുമെന്ന് പ്രതീക്ഷിക്കുന്നു. ഈ വിമാനത്താവളം സമീപ പ്രദേശത്തെ പരിപാലിക്കുകയും അഹമ്മദാബാദിലേക്കുള്ള രണ്ടാമത്തെ വിമാനത്താവളമായി പ്രവർത്തിക്കുകയും ചെയ്യും.
അഹമ്മദാബാദിൽ നിന്ന് 80 കിലോമീറ്റർ അകലെയാണ് ധോലേരയിലെ പുതിയ ഗ്രീൻഫീൽഡ് എയർപോർട്ട്. 2025-26 വർഷം മുതൽ വിമാനത്താവളം പ്രവർത്തനക്ഷമമാക്കാൻ പദ്ധതിയിട്ടിട്ടുണ്ട്, പ്രാരംഭ യാത്രക്കാരുടെ എണ്ണം പ്രതിവർഷം 3 ലക്ഷം ആയിരിക്കും. 20 വർഷത്തിനുള്ളിൽ ഇത് 23 ലക്ഷമായി വളരുമെന്ന് പ്രതീക്ഷിക്കുന്നു. വാർഷിക ചരക്ക് ഗതാഗതം 2025-26 വർഷം മുതൽ 20,000 ടണ്ണായിരിക്കുമെന്ന് കണക്കാക്കുന്നു, ഇത് 20 വർഷത്തിനുള്ളിൽ 2,73,000 ടണ്ണായി വർദ്ധിക്കും.
-ND-
(
പ്രധാനമന്ത്രിയുടെ ഓഫീസ്
അഫ്ഗാനിസ്ഥാനിൽ ഭൂകമ്പത്തിലുണ്ടായ ജീവഹാനിയിൽ പ്രധാനമന്ത്രി അനുശോചിച്ചു
അഫ്ഗാനിസ്ഥാനിലുണ്ടായ ഭൂകമ്പത്തിൽ ജീവൻ നഷ്ടപ്പെട്ടതിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി.
പ്രധാനമന്ത്രി ട്വീറ്റ് ചെയ്തു
“ഇന്ന് അഫ്ഗാനിസ്ഥാനിൽ ഉണ്ടായ വിനാശകരമായ ഭൂകമ്പത്തിന്റെ വാർത്തയിൽ അഗാധമായ ദുഃഖമുണ്ട്. വിലപ്പെട്ട ജീവനുകൾ നഷ്ടപ്പെട്ടതിൽ എന്റെ അഗാധമായ അനുശോചനം.
ഇന്ത്യ അഫ്ഗാനിസ്ഥാനിലെ ജനങ്ങളുടെ പ്രയാസകരമായ സമയങ്ങളിൽ അവർക്കൊപ്പം നിൽക്കുന്നു, സാധ്യമായ എല്ലാ ദുരന്ത നിവാരണ സാമഗ്രികളും എത്രയും വേഗം നൽകാൻ തയ്യാറാണ്.
--ND--
(Deeply saddened at the news of the devastating earthquake in Afghanistan today. My deepest condolences on loss of precious lives.
— Narendra Modi  June 22, 2022
India stands by the people of Afghanistan in their difficult times and is ready to provide all possible disaster relief material at the earliest.
പ്രധാനമന്ത്രിയുടെ ഓഫീസ്
തിരുവള്ളുവർ ദിനത്തിൽ പ്രധാനമന്ത്രി തിരുവള്ളുവരെ ആദരിച്ചു
പ്രധാനമന്ത്രി ശ്രീ നരേന്ദ്ര മോദി തിരുവള്ളുവർ ദിനത്തിൽ തിരുവള്ളുവർക്കു പ്രണാമം അർപ്പിക്കുകയും അദ്ദേഹത്തിന്റെ മഹത്തായ ചിന്തകൾ അനുസ്മരിക്കുകയും ചെയ്തു. തിരുക്കുറൽ വായിക്കാൻ യുവാക്കളോട് പ്രധാനമന്ത്രി ആഹ്വാനം ചെയ്തു.
പ്രധാനമന്ത്രി ട്വീറ്റ് ചെയ്തു;
"തിരുവള്ളുവർ ദിനത്തിൽ, ജ്ഞാനിയായ തിരുവള്ളുവരെ ഞാൻ ആദരിക്കുകയും അദ്ദേഹത്തിന്റെ ശ്രേഷ്ഠമായ ചിന്തകൾ അനുസ്മരിക്കുകയും ചെയ്യുന്നു. അദ്ദേഹത്തിന്റെ വൈവിധ്യമാർന്ന സൃഷ്ടികൾ സമൂഹത്തിന്റെ എല്ലാ മേഖലയിലുള്ള ആളുകൾക്കും വൻ പ്രചോദനമാണ്. തിരുക്കുറൽ വായിക്കാൻ ഞാൻ യുവാക്കളോടും അഭ്യർത്ഥിക്കുന്നു."
On Thiruvalluvar Day, I pay homage to the wise Thiruvalluvar and recall his noble thoughts. Diverse in nature, they are a source of great motivation for people from all walks of life. I would also urge the youth to read the Kural.
— Narendra Modi  January 16, 2023
திருவள்ளுவர் தினத்தில், அறிவில் சிறந்த திருவள்ளுவருக்கு மரியாதை செலுத்துகிறேன், அவரது உன்னதமான சிந்தனைகளை நினைவு கூர்கிறேன். பன்முகத்தன்மை கொண்ட அவரது கருத்துக்கள், அனைத்து தரப்பு மக்களுக்கும் பெரும் ஊக்கம் அளிக்கின்றன.
— Narendra Modi  January 16, 2023
പ്രത്യേക സേവനങ്ങളും ഫീച്ചറുകളും
ഖേലോ ഇന്ത്യ ജൂനിയര് വനിതാ നീന്തല് മത്സരം നവംബര് 19 മുതല്
ഖേലോ ഇന്ത്യ പദ്ധതിക്ക് കീഴില് യുവജനകാര്യ, കായിക മന്ത്രാലയത്തിന് കീഴിലെ സ്പോര്ട്സ് അതോറിറ്റി ഓഫ് ഇന്ത്യ , സ്വിമ്മിംഗ് ഫെഡറേഷന് ഓഫ് ഇന്ത്യയുമായി സഹകരിച്ച് രാജ്യത്തുടനീളം മേഖല തിരിച്ച് നീന്തല് ചലഞ്ച് സീരീസ് മത്സരം സംഘടിപ്പിക്കുന്നു. ഇതോടനുബന്ധിച്ച് സംഘടിപ്പിക്കുന്ന പ്രഥമ' ഖേലോ ഇന്ത്യ ദക്ഷിണ മേഖലാ ജൂനിയര് വനിതാ നീന്തല് മത്സരത്തിന്റെ രണ്ടാം ഘട്ടം നവംബര് 19 മുതല് 20 വരെ തിരുവനന്തപുരം പിരപ്പന്കോട് ഡോ.ബി.ആര്.അംബേദ്കര് ഇന്റര്നാഷണല് അക്വാട്ടിക് കോംപ്ലക്സില് നടക്കും. നവംബര് 19-ന് രാവിലെ 09:30-ന് ശ്രീ അടൂര് പ്രകാശ് എം. പി. നീന്തല് മത്സരം ഔപചാരികമായി ഉദ്ഘാടനം ചെയ്യും.
മുന് കായിക മന്ത്രി ശ്രീ.എം വിജയകുമാര്, സായ് എല്.എന്.സി.പി.ഇ പ്രിന്സിപ്പല് ഡോ.ജി.കിഷോര്, കേരള സ്റ്റേറ്റ് സ്പോര്ട്സ് കൗണ്സില് സെക്രട്ടറി, ശ്രീ അജിത് ദാസ്, സ്വിമ്മിംഗ് ഫെഡറേഷന് ഓഫ് ഇന്ത്യ വൈസ് പ്രസിഡന്റ എസ്. രാജീവ്, തുടങ്ങിയവര് ചടങ്ങില് സംബന്ധിക്കും. 15 വയസ്സിനും 18 വയസ്സിനും താഴെ പ്രായമുള്ള ദക്ഷിണേന്ത്യയില് നിന്നുള്ള ജൂനിയര് വനിതാ നീന്തല് താരങ്ങളാണ് മത്സരത്തില് പങ്കെടുക്കുന്നത്.
--NS--
(Visitor Counter : 57
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 213.72 കോടി കടന്നു
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 213.72 കോടി  കടന്നു.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 4.04 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 52,336 പേരാണ്. ഇത് ആകെ രോഗബാധിതരുടെ 0.12 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 6,032 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,38,86,496 ആയി. ദേശീയ രോഗമുക്തി നിരക്ക് 98.69%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 4,417 പേർക്കാണ്.
കഴിഞ്ഞ 24 മണിക്കൂറിൽ 3,67,490 പരിശോധനകൾ നടത്തി. 88.77 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 2.06 ശതമാനമാണ്. പ്രതിദിന രോഗസ്ഥിരീകരണ നിരക്ക് 1.20 ശതമാനമാണ്.
ആരോഗ്യ, കുടുംബക്ഷേമ മന്ത്രാലയം
139 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: ഡിസംബർ 8, 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 139 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
 കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
പ്രത്യേക സേവനങ്ങളും ഫീച്ചറുകളും
രാഹുൽ ഗാന്ധി യാഥാർഥ്യമറിയാതെ കോമാളിയാകരുത്; കാർഷിക വിപണിയിലെ കേരള മാതൃക സിപിഎമ്മിനുവേണ്ടേ? - വി മുരളീധരൻ
സ്വന്തം മണ്ഡലത്തിലെ കർഷകരെ മറന്ന രാഹുൽ ഗാന്ധിയാണ് രാജ്യത്തെ കർഷകരെക്കുറിച്ച് കണ്ണീരൊഴുക്കുന്നതെന്ന് കേന്ദ്ര സഹമന്ത്രി ശ്രീ വി.മുരളീധരൻ. വയനാടുപോലെ കാർഷിക പ്രാധാന്യമുളള മേഖലയിൽ എം പിയായി വന്നിട്ട് കർഷകർക്കായി എന്തുചെയ്തുവെന്ന് രാഹുൽ ഗാന്ധി ആദ്യം വ്യക്തമാക്കണം. യാഥാർഥ്യത്തിൽ നിന്ന് അകന്നുനിന്ന് സ്വപ്നലോകത്തിരുന്ന് എന്തൊക്കെയോ പുലമ്പുകയാണ് രാഹുൽ ഗാന്ധി. ഇടനിലക്കാരിൽ നിന്ന് കർഷകരെ സ്വതന്ത്രരാക്കുന്ന കാർഷിക ബില്ലിനെ എതിർക്കുന്നത് വഴി വയനാട്ടിലെ കർഷകരെക്കൂടിയാണ് രാഹുൽ ഗാന്ധി ചതിച്ചത്. ഇന്ത്യൻ രാഷ്ട്രീയത്തിൽ പ്രസക്തി നഷ്ടപ്പെട്ട കോൺഗ്രസ് നിരാശ മൂത്ത് രാജ്യത്ത് അരാജകത്വം സൃഷ്ടിക്കുകയാണെന്നും ശ്രീ വി.മുരളീധരൻ കോഴിക്കോട് വാർത്താ സമ്മേളനത്തിൽ പറഞ്ഞു.
കേരളത്തിൽ പരമ്പരാഗതമായി തുടരുന്ന കാർഷിക വിപണന മാതൃക രാജ്യവ്യാപകമാക്കുന്നതിനെ സിപിഎം എന്തിനാണ് എതിർക്കുന്നത് ? എ പി എം സി നിയമം പ്രസക്തമല്ലാത്ത കേരളത്തിൽ, ഇവിടെ നിന്നുളള സിപിഎം എംപിമാർ പാർലമെന്റിനകത്തും പുറത്തും കാട്ടിയ സമരപ്പേക്കൂത്ത് ഏത് ഇടനിലക്കാരന്റെ തിരക്കഥയാണ്? ലൈഫ് മിഷൻ ഇടപാടിലും സ്വർണക്കളളക്കടത്തിലും അടക്കം കേരളത്തിലെ ഇടതുസർക്കാരിന്റെ ഇടനിലക്കൊയ്ത്ത് പുറത്തുവന്നപ്പോൾ പൊതു സമൂഹത്തിന്റെ ശ്രദ്ധ തിരിക്കാനുളള ആസൂത്രിത തന്ത്രമാണ് ഇപ്പോഴത്തെ പ്രക്ഷോഭമെന്നും ശ്രീ വി.മുരളീധരൻ പറഞ്ഞു. മുഖംമൂടികൾ ഒന്നൊന്നായി അഴിഞ്ഞുവീണതോടെ മുഖം നഷ്ടപ്പെട്ട സിപിഎം അവസാന കച്ചിത്തുരുമ്പെന്ന നിലയിൽ കപട കർഷക സ്നേഹവുമായി ഇറങ്ങിയിരിക്കുകയാണെന്ന് ജനം തിരിച്ചറിഞ്ഞെന്നും മന്ത്രി പറഞ്ഞു.
കർഷകരുടെ താൽപര്യം സംരക്ഷിക്കാൻ പ്രതിജ്ഞാ ബദ്ധമാണ് നരേന്ദ്ര മോദി സർക്കാർ. കർഷകരുടെ അധ്വാനത്തിന് അവരർഹിക്കുന്ന പ്രതിഫലം ഉറപ്പാക്കാനാണ് കാർഷിക മേഖലയിലെ പരിഷ്കാരങ്ങൾ. കൃഷിയിൽ നിന്ന് അകന്നുപോകുന്ന യുവതലമുറയെ അതിലേക്ക് ആകർഷിക്കുക എന്ന ലക്ഷ്യത്തോടുകൂടിയാണ് മോദി സർക്കാർ മാറ്റങ്ങൾ അവതരിപ്പിക്കുന്നത്. വിപണിയിലെ ചാഞ്ചാട്ടങ്ങൾ കർഷകന് കിട്ടേണ്ട ലാഭത്തെ യാതൊരു തരത്തിലും ബാധിക്കില്ല എന്നുറപ്പാക്കുകയാണ് ഈ നിയമത്തിന്റെെ കാതൽ. ഇതുവഴി സംസ്ഥാനത്തിനകത്തോ പുറത്തോ യാതൊരു നിയന്ത്രണങ്ങളും ഇല്ലാതെ തങ്ങളുടെ ഉത്പന്നങ്ങൾ വിറ്റഴിക്കാൻ കർഷകർക്കാകും. കൃത്യസമയത്ത് ഉത്പന്നത്തിന്റെ വില കർഷകന്റെ കൈയ്യിൽ എത്തുന്നു എന്നത് മാത്രമല്ല ഏറ്റവും പുതിയ സാങ്കേതിക വിദ്യ, മികച്ച വിത്തുകൾ ഇവയൊക്കെ ലഭിക്കാനുളള സൗകര്യം കൂടി പുതിയ സമ്പ്രദായം വഴി കിട്ടുകയാണ്.
ആറുപതിറ്റാണ്ട് രാജ്യം ഭരിച്ച കോൺഗ്രിന് ഇല്ലാതെ പോയ രാഷ്ട്രീയ ഇച്ഛാശക്തി ആറുവർഷത്തിനിടെ നരേന്ദ്ര മോദി സർക്കാർ കാട്ടിയതിൽ ആരും അസൂയപ്പെട്ടിട്ട് കാര്യമില്ല. യുപിഎ കാലത്ത് ഹരിയാന, പഞ്ചാബ്, മധ്യപ്രദേശ് മുഖ്യമന്ത്രിമാർ എ പി എം സി നിയമം എടുത്തുകളയണമെന്ന് ആവശ്യപ്പെട്ടവരാണ്. തെരഞ്ഞെടുപ്പ് പ്രകടന പത്രികയിൽ ഇക്കാര്യം ഉൾപ്പെടുത്തിയവർ പിന്നീടെന്തേ മലക്കം മറിഞ്ഞു ? എ പി എം സികളെ നിലനിർത്തിക്കൊണ്ടുതന്നെ കർഷകന് പ്രാധാന്യം കിട്ടുന്ന വിധം വിപണിയെ കൊണ്ടുവന്നു എന്നുളളതാണ് ഇപ്പോഴത്തെ പരിഷ്കാരത്തിന്റെ മെച്ചമെന്നും ശ്രീ വി.മുരളീധരൻ പറഞ്ഞു.
പ്രധാനമന്ത്രിയുടെ ഓഫീസ്
സംസ്ഥാനപ്പിറവി ദിനത്തില് മഹാരാഷ്ട്രയിലെ ജനങ്ങള്ക്ക് പ്രധാനമന്ത്രിയുടെ ആശംസ
സംസ്ഥാനപ്പിറവി ദിനത്തില് മഹാരാഷ്ട്രയിലെ ജനങ്ങള്ക്ക് പ്രധാനമന്ത്രി ആശംസകള് നേര്ന്നു.
പ്രധാനമന്ത്രി പറഞ്ഞു; 'സംസ്ഥാനപ്പിറവി ദിനത്തില് മഹാരാഷ്ട്രയിലെ ജനങ്ങള്ക്ക് എന്റെ ശുഭാശംസകള്. മഹാരാഷ്ട്രയുടെ തുടര്ച്ചയായ പുരോഗതിക്കും, അഭിവൃദ്ധിക്കും വേണ്ടി ഞാന് പ്രാര്ത്ഥിക്കുന്നു. സംസ്ഥാനം പുതിയ ഉയരങ്ങള് താണ്ടുകയും രാഷട്രത്തിന്റെ വികസനയാത്രയ്ക്ക് സംഭാവനയര്പ്പിച്ചുകൊണ്ടേയിരിക്കുകയും ചെയ്യട്ടെ.'
(AM MRD –336
ആരോഗ്യ, കുടുംബക്ഷേമ മന്ത്രാലയം
സിക്ക വൈറസ്, സീസണല് ഇന്ഫ്ളുവന്സ ഉന്നതതല അവലോകന യോഗം
(സിക്ക വൈറസ്, സീസണല് ഇന്ഫ്ളുവന്സ എന്നിവ തടയുന്നതിനും, നിയന്ത്രിക്കുന്നതിനുമായി നടത്തിയ പ്രവര്ത്തനങ്ങള് വിലയിരുത്തുന്നതിനായി കേന്ദ്ര ആരോഗ്യ, കുടുംബക്ഷേമ മന്ത്രി ശ്രീ ജെ.പി. നദ്ദ ഉന്നതതല യോഗം നടത്തി. ആരോഗ്യ സെക്രട്ടറി ശ്രീമതി പ്രീതി സുതന്, ഡിഎച്ച്ആര് സെക്രട്ടറി പ്രൊഫ. ബല്റാം ഭാര്ഗവ തുടങ്ങി ആരോഗ്യ മന്ത്രാലയത്തിലെ മുതിര്ന്ന ഉദ്യോഗസ്ഥര് യോഗത്തില് പങ്കെടുത്തു. എല്ലാ സംസ്ഥാനങ്ങള്ക്കും ആവശ്യമായ സഹായം കേന്ദ്ര ഗവണ്മെന്റ് നല്കുമെന്ന് മന്ത്രി യോഗത്തില് ഉറപ്പു നല്കി. രാജസ്ഥാനിലെ സിക്ക വൈറസ് ബാധ നിയന്ത്രിക്കുന്നതിനായി കൃത്യമായ നിരീക്ഷണ സംവിധാനം ആവശ്യമാണെന്ന് മന്ത്രി പറഞ്ഞു. സംസ്ഥാനവുമായി കേന്ദ്രം നിരന്തര ബന്ധം പുലര്ത്തുന്നുണ്ട്. രാജസ്ഥാന് മുഖ്യമന്ത്രിയോട് ശ്രീ നദ്ദ ഇന്ന് സംസാരിക്കുകയുണ്ടായി.
IE-AB
റെയില്വേ മന്ത്രാലയം
2021-ൽ "മിഷൻ ജീവൻ രക്ഷ"ക്കു കീഴിൽ ആർപിഎഫ് ഉദ്യോഗസ്ഥർ രക്ഷപ്പെടുത്തിയത് 601 പേരെ
ന്യൂ ഡൽഹി, ജനുവരി 06, 2021
2021-ൽ റെയിൽവേ പ്രൊട്ടക്ഷൻ ഫോഴ്സിന്റെ  നേട്ടങ്ങളുടെ ഒരു സംക്ഷിപ്ത രൂപം താഴെ കൊടുക്കുന്നു -
· 522 ഓക്സിജൻ സ്പെഷ്യൽ ട്രെയിനുകളുടെ ഉത്ഭവ സ്റ്റേഷനിൽ നിന്നും ലക്ഷ്യസ്ഥാനത്തേക്കുള്ള യാത്രയിൽ ആർപിഎഫ് അകമ്പടി സേവിച്ചു.
· പ്രധാന സ്റ്റേഷനുകളിൽ കോവിഡ് ഹെൽപ്പ് ബൂത്തുകൾ പ്രവർത്തനക്ഷമമാക്കി
· 2021-ൽ, 26 ആർപിഎഫ് ഉദ്യോഗസ്ഥർ കോവിഡ് അണുബാധ മൂലം ജീവൻ വെടിഞ്ഞു
· "മിഷൻ ജീവൻ രക്ഷ"ക്കു കീഴിൽ 601 പേരെ ആർപിഎഫ് ജീവനക്കാർ ഈ വർഷം രക്ഷിച്ചു.
· പ്രധാന റെയിൽവേ സ്റ്റേഷനുകളിൽ ആർപിഎഫ് 244 "മേരി സഹേലി" സംഘങ്ങളെ വിന്യസിച്ചിട്ടുണ്ട്. സ്ത്രീ യാത്രക്കാരുടെ സുരക്ഷയ്ക്കായി ട്രെയിൻ എസ്കോർട്ടിംഗ്, 840 സ്റ്റേഷനുകളിലും ഏകദേശം 4000 കോച്ചുകളിലും സിസിടിവി സംവിധാനം തുടങ്ങിയ നടപടികളും നടപ്പാക്കി വരുന്നു
· 2021ൽ 630 പേരെ മനുഷ്യക്കടത്തുകാരിൽ നിന്ന് ആർപിഎഫ് രക്ഷപ്പെടുത്തി.
· സംരക്ഷണം ആവശ്യമുള്ള 11,900 കുട്ടികളെ ആർപിഎഫ് രക്ഷപ്പെടുത്തി. 132 ചൈൽഡ് ഹെൽപ്പ് ഡെസ്ക്കുകൾ രാജ്യത്തുടനീളമായി പ്രവർത്തിച്ച് വരുന്നു - തിരഞ്ഞെടുക്കപ്പെട്ട എൻജിഒ-കളുമായി സഹകരിച്ച് ആർപിഎഫ് കുട്ടികളെ രക്ഷിക്കുന്നതിനായി പ്രവർത്തിക്കുന്നു.
· 2021-ൽ, യാത്രക്കാർക്കെതിരായ കുറ്റകൃത്യങ്ങളിൽ ഏർപ്പെട്ട 3000-ലധികം കുറ്റവാളികളെ ആർപിഎഫ് അറസ്റ്റ് ചെയ്തു.
· 2021ൽ റെയിൽവേ സ്വത്തുക്കൾ ഉൾപ്പെട്ട കുറ്റകൃത്യങ്ങളിൽ ഏർപ്പെട്ട 8744 പേരെ ആർപിഎഫ് പിടികൂടി. 5.83 കോടി രൂപ വീണ്ടെടുത്തു.
· നിയമവിരുദ്ധമായി റിസർവ് ചെയ്ത ടിക്കറ്റ് വാങ്ങുന്നതും വിൽക്കുന്നതും തടയാൻ, ആർപിഎഫ് ധൃത ഗതിയിൽ പ്രവർത്തിക്കുകയും 4,100-ലധികം കേസുകൾ രജിസ്റ്റർ ചെയ്യുകയും 4,600-ലധികം കുറ്റവാളികളെ അറസ്റ്റ് ചെയ്യുകയും ചെയ്തു. ഭാവി യാത്രാക്കായുള്ള 2.8 കോടി രൂപ വിലമതിക്കുന്ന ടിക്കറ്റുകൾ അവരിൽ നിന്നും കണ്ടുകെട്ടുകയും ചെയ്തു.
· 620 മയക്കുമരുന്ന് കച്ചവടക്കാരെ പിടികൂടിയതിലൂടെ 2021-ൽ റെയിൽവേ വഴി കൊണ്ടുപോയ 15.7 കോടി രൂപയുടെ മയക്കുമരുന്ന് വീണ്ടെടുക്കുന്നതിൽ ആർപിഎഫ് വിജയിച്ചു.
· 2021-ൽ, നിയന്ത്രിത വന്യജീവികൾ, അവയുടെ സംസ്കരിച്ച ഉൽപ്പന്നങ്ങൾ എന്നിവ ആർപിഎഫ് വീണ്ടെടുത്തു
· 2021-ൽ സ്ത്രീകൾക്കായി റിസർവ് ചെയ്തിരിക്കുന്ന കോച്ചുകളിൽ അനധികൃതമായി യാത്ര ചെയ്ത 25,000-ത്തിലധികം ആളുകളെയും വികലാംഗർക്കായി സംവരണം ചെയ്ത കോച്ചുകളിൽ നിന്ന് 9307 പേരെയും ആർപിഎഫ് പിടികൂടി.
· ടോൾ ഫ്രീ ഹെൽപ്പ് ലൈൻ നമ്പർ 139-ലും ട്വിറ്ററിലൂടെയും സഹായം ആവശ്യപ്പെട്ട യാത്രക്കാരിൽ നിന്ന് ലഭിച്ച 80,000-ലധികം കോളുകൾ/പരാതികൾ പരിഹരിച്ചു.
. 2021-ൽ, 12,377 യാത്രക്കാരുടെ 23 കോടിയിലധികം മൂല്യമുള്ള മറന്നു വച്ച/കളഞ്ഞു പോയ ലഗേജുകൾ ആർപിഎഫ് വീണ്ടെടുക്കുകയും കൃത്യമായ പരിശോധനയ്ക്ക് ശേഷം അവർക്ക് തിരികെ നൽകുകയും ചെയ്തു. 'ഓപ്പറേഷൻ അമാനത്ത്' -ന് കീഴിൽ ആർപിഎഫ് യാത്രക്കാർക്കായി ഈ സേവനം നൽകി വരുന്നു.
RRTN/SKY
(Visitor Counter : 153
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: സെപ്തംബർ 12, 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 215.26 കോടി ഡോസ് വാക്സിൻ .
കഴിഞ്ഞ 24 മണിക്കൂറിൽ നൽകിയത് 30,76,305 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 47,176 പേർ; ചികിത്സയിലുള്ളത് ആകെ രോഗബാധിതരുടെ 0.11%
കഴിഞ്ഞ 24 മണിക്കൂറിനിടെ 5,975 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,39,25,239 ആയി; രോഗമുക്തി നിരക്ക് 98.71%
കഴിഞ്ഞ 24 മണിക്കൂറിൽ 5,221 പുതിയ കേസുകൾ റിപ്പോർട്ട് ചെയ്തു
പ്രതിദിന രോഗസ്ഥിരീകരണ നിരക്ക് 2.82%; പ്രതിവാര രോഗസ്ഥിരീകരണ നിരക്ക് 1.72%
ആകെ നടത്തിയത് 88.95 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 1,84,965 പരിശോധനകൾ
RRTN
(Visitor Counter : 63
മന്ത്രിസഭ
ഇന്ത്യയിലെയും, ദക്ഷിണാഫ്രിക്കയിലെയും ചാര്ട്ടേര്ഡ് അക്കൗണ്ടന്റ്മാരുടെ ഇന്സ്റ്റിറ്റ്യൂട്ടുകള്ക്ക് പരസ്പര അംഗീകരം നല്കാന് ധാരണ
ഇന്സ്റ്റിറ്റ്യൂട്ട് ഓഫ് ചാര്ട്ടേര്ഡ് അക്കൗണ്ടന്റ്സ് ഓഫ് ഇന്ത്യയും , സൗത്ത് ആഫ്രിക്കന് ഇന്സ്റ്റിറ്റ്യൂട്ട് ഓഫ് ചാര്ട്ടേര്ഡ് അക്കൗണ്ടന്റ്സും  തമ്മില് പരസ്പരം അംഗീകരിക്കുന്നതിനുള്ള ധാരണയ്ക്ക് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അംഗീകാരം നല്കി.
വിശദാംശങ്ങള്
അക്കൗണ്ടിംഗ് വിജ്ഞാനം, തൊഴില്പരവും ബൗദ്ധികവുമായ വികസനം ഇരു രാജ്യങ്ങളിലെയും അക്കൗണ്ടിംഗ് തൊഴിലിന്റെ വികസനം, അംഗങ്ങളുടെ താല്പര്യങ്ങള് സംരക്ഷിക്കല് തുടങ്ങിയവയ്ക്കായി പരസ്പര സഹകരണത്തിനുള്ള ചട്ടക്കൂട് രൂപീകരിക്കാനാണ് പരസ്പര അംഗീകാര കരാറിന് മന്ത്രിസഭ അംഗീകാരം നല്കിയത്.
കരാര് താഴെപ്പറയുന്ന ലക്ഷ്യങ്ങള് ഉള്പ്പെടുന്നവയാണ് :
1. നിലവിലുള്ള ഐ.സി.എ.ഐ. യോഗ്യതയ്ക്ക് പുറമേ പ്രാദേശിക അക്കൗണ്ടന്സി ബിരുദമുള്ള ഇന്ത്യന് അക്കൗണ്ടന്സി പ്രൊഫഷണലുകളുടെ അംഗീകാരം.
2. രണ്ട് അക്കൗണ്ടിംഗ് ഇന്സ്റ്റിറ്റ്യൂട്ടുകളും തമ്മിലുള്ള പ്രവര്ത്തന ബന്ധം പരിപോഷിപ്പിക്കല്.
3. ഇരു രാജ്യങ്ങളുടെയും പ്രൊഫഷണലുകളുടെ നീക്കം വര്ദ്ധിപ്പിക്കുക വഴി രണ്ട് രാജ്യങ്ങളിലെയും ചെറുകിട ഇടത്തരം ബിസിനസ്സിന് ഒരു പുതിയമാനം കൈവരുത്തുക.
പ്രയോജനങ്ങള് :
എസ്.എ.ഐ.സി.എ. യുമായി ഉറ്റ ബന്ധം നിലനിര്ത്തേണ്ടത് ഐ.സി.എ.ഐ. ക്ക് തന്ത്രപരമായി പ്രധാനപ്പെട്ടതാണ്. ഇന്സ്റ്റിറ്റ്യൂട്ട് അംഗങ്ങളുടെ പ്രവര്ത്തനങ്ങള് കൂടുതല് മെച്ചപ്പെടുത്താനും മേഖലയില്ഐ.സി.എ.ഐ.യുടെ ബ്രാന്റ് ശക്തിപ്പെടുത്താനും സഹായിക്കും. കഴിഞ്ഞ ഏതാനും വര്ഷങ്ങളായി വികസിപ്പിച്ചെടുത്ത ഈ ബന്ധം ഇരു കൂട്ടര്ക്കും പ്രയോജനപ്രദമാണ്. ഇന്ത്യന് ചാര്ട്ടേഡ് അക്കൗണ്ടന്റ്മാര്ക്ക് മേഖലയില് കൂടുതല് തൊഴില് സാധ്യതകള്ക്കും ദക്ഷിണാഫ്രിക്കന് ചാര്ട്ടേര്ഡ് അക്കൗണ്ടന്റ്മാരുടെ കൂടുതല് നിക്ഷേപം ഇന്ത്യയിലേയ്ക്ക് വരാനും കരാര് വഴിയൊരുക്കും.
പശ്ചാത്തലം :
(പാര്ലമെന്റ് പാസാക്കിയ 1949 ലെ ദി ചാര്ട്ടേര്ഡ് അക്കൗണ്ടന്റ്സ് ആക്ട് എന്ന നിയമം വഴി രൂപീകരിച്ച ഒരു സ്ഥാപനമാണ് ഐ.സി.എ.ഐ. ദക്ഷിണാഫ്രിക്കയിലെ ഏറ്റവും മുന്പന്തിയിലുള്ള അക്കൗണ്ടന്സി സ്ഥാപനവും, ലോകത്തിലെ തന്നെ പ്രമുഖമായ ഇന്സ്റ്റിറ്റ്യൂട്ടുകളിലൊന്നുമാണ് എസ്.എ.ഐ.സി.എ.
ND/MRD
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 164.36 കോടിയിലധികം വാക്സിന് ഡോസുകള്
ഉപയോഗിക്കാത്ത 12.43 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷൻ 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാർവത്രികവൽക്കരണത്തിന്റെ പുതിയ ഘട്ടം 2021 ജൂൺ 21 മുതൽ ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള്
സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,64,36,66,725
ബാക്കിയുള്ളത്
12,43,49,361
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 164.36 കോടിയിലധികം  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 12.43 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND
മന്ത്രിസഭ
സെക്യൂരിറ്റീസ് ആന്ഡ് എക്സ്ചേഞ്ച് ബോര്ഡ് ഓഫ് ഇന്ത്യ യും മംഗോളിയയിലെ ഫിനാന്ഷ്യല് റെഗുലേറ്ററി കമ്മീഷനും തമ്മില് ഉഭയകക്ഷി ധാരണാപത്രം ഒപ്പിടുന്നതിന് കേന്ദ്ര മന്ത്രിസഭയുടെ അംഗീകാരം
സെക്യൂരിറ്റീസ് ആന്ഡ് എക്സ്ചേഞ്ച് ബോര്ഡ് ഓഫ് ഇന്ത്യയും  മംഗോളിയയിലെ ഫിനാന്ഷ്യല് റെഗുലേറ്ററി കമ്മീഷനും  തമ്മില് ഉഭയകക്ഷി ധാരണാപത്രം ഒപ്പിടുന്നതിനുള്ള നിര്ദ്ദേശത്തിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം ഇന്ന് അംഗീകാരം നല്കി.
പ്രധാന ഫലം:
എഫ്ആര്സിയും സെബിയെപ്പോലെ ഇന്റര്നാഷണല് ഓര്ഗനൈസേഷന് ഓഫ് സെക്യൂരിറ്റീസ് കമ്മീഷനുകളുടെ ബഹുമുഖ ധാരണാപത്രത്തില്  ഒരു സഹ പങ്കാളിയാണ്. എങ്കിലും, ഐഒഎസ്സിഒ എംഎംഒയു പരിധിയില് സാങ്കേതിക സഹായത്തിനുള്ള വ്യവസ്ഥയില്ല. നിര്ദ്ദിഷ്ട ഉഭയകക്ഷി ധാരണാപത്രം, സെക്യൂരിറ്റീസ് നിയമങ്ങള് ഫലപ്രദമായി നടപ്പിലാക്കുന്നതിലേക്ക് നയിക്കുന്ന വിവര പങ്കിടല് ചട്ടക്കൂട് ശക്തിപ്പെടുത്തുന്നതിന് സംഭാവന നല്കുന്നതിന് പുറമേ, ഒരു സാങ്കേതിക സഹായ പരിപാടി സ്ഥാപിക്കുന്നതിനും സഹായിക്കും. മൂലധന വിപണി, ശേഷി വര്ദ്ധിപ്പിക്കല് പ്രവര്ത്തനങ്ങള്, ജീവനക്കാര്ക്കുള്ള പരിശീലന പരിപാടികള് എന്നിവയുമായി ബന്ധപ്പെട്ട കാര്യങ്ങളിലെ കൂടിയാലോചനാ രീതിയിലുള്ള സാങ്കേതിക സഹായ പദ്ധതി അധികൃതര്ക്കു പ്രയോജനം ചെയ്യും.
പശ്ചാത്തലം:
1992 ലെ സെക്യൂരിറ്റീസ് ആന്ഡ് എക്സ്ചേഞ്ച് ബോര്ഡ് ഓഫ് ഇന്ത്യ നിയമപ്രകാരം ഇന്ത്യയിലെ സെക്യൂരിറ്റീസ് വിപണികളെ നിയന്ത്രിക്കുന്നതിന് സ്ഥാപിച്ചതാണ് സെക്യൂരിറ്റീസ് ആന്ഡ് എക്സ്ചേഞ്ച് ബോര്ഡ് ഓഫ് ഇന്ത്യ . നിക്ഷേപകരുടെ താല്പര്യം സംരക്ഷിക്കുകയും ഇന്ത്യയിലെ സെക്യൂരിറ്റീസ് വിപണികളുടെ വികസനം നിയന്ത്രിക്കുകയും പ്രോത്സാഹിപ്പിക്കുകയും ചെയ്യുക എന്നതാണ് സെബിയുടെ ലക്ഷ്യങ്ങള്. 2002-ലെ സെബി നിയമത്തിലെ 11-ാം വകുപ്പിന്റെ ഉപവകുപ്പ് -നു കീഴിലുള്ള ഖണ്ഡം  ബോര്ഡിന്റെ പ്രവര്ത്തനത്തിന് സമാനമായ പ്രവര്ത്തനങ്ങളുള്ള, ഇന്ത്യയിലോ ഇന്ത്യക്ക് പുറത്തോ ഉള്ള മറ്റ് അധികാരികളില് നിന്ന് വിവരങ്ങള്ക്ക് വിളിക്കാനോ വിവരങ്ങള് നല്കാനോ സെബിയെ അധികാരപ്പെടുത്തുന്നു. മറ്റ് നിയമങ്ങളിലെ വ്യവസ്ഥകള്ക്ക് വിധേയമായി, സെക്യൂരിറ്റീസ് നിയമങ്ങളുമായി ബന്ധപ്പെട്ട ലംഘനങ്ങള് തടയുന്നതിനോ കണ്ടെത്തുന്നതിനോ ഉള്ള കാര്യങ്ങളില്. ഇന്ത്യക്ക് പുറത്തുള്ള ഏതെങ്കിലും അധികൃതര്ക്ക് എന്തെങ്കിലും വിവരങ്ങള് നല്കുന്നതിന്, കേന്ദ്ര ഗവണ്മെന്റിന്റെ മുന്കൂര് അനുമതിയോടെ അത്തരം അധികാരവുമായി സെബിക്ക് ഒരു ക്രമീകരണമോ കരാറോ ധാരണയോ ഉണ്ടാക്കാം. ഈ പശ്ചാത്തലത്തില്, പരസ്പര സഹകരണത്തിനും സാങ്കേതിക സഹായത്തിനുമായി ഉഭയകക്ഷി ധാരണാപത്രം ഒപ്പിടാന് എഫ്ആര്സി സെബിയോട് അഭ്യര്ത്ഥിച്ചു. ഇതുവരെ, മറ്റ് രാജ്യങ്ങളിലെ മൂലധന വിപണി റെഗുലേറ്റര്മാരുമായി സെബി 27 ഉഭയകക്ഷി ധാരണാപത്രങ്ങളില് ഒപ്പുവച്ചിട്ടുണ്ട്.
2006-ല് സ്ഥാപിതമായ ഫിനാന്ഷ്യല് റെഗുലേറ്ററി കമ്മീഷന്  ഇന്ഷുറന്സ്, സെക്യൂരിറ്റീസ് വിപണികളും മൈക്രോഫിനാന്സ് മേഖലയിലെ പങ്കാളികളും ഉള്പ്പെടെ ബാങ്കിതര മേഖലയുടെ മേല്നോട്ടം വഹിക്കാനും നിയന്ത്രിക്കാനും നിയോഗിക്കപ്പെട്ട ഒരു പാര്ലമെന്ററി സ്ഥാപനമാണ്; സുസ്ഥിരവും മികച്ചതുമായ സാമ്പത്തിക വിപണികള് നല്കുന്നതിന് എഫ്ആര്സിക്ക് ഉത്തരവാദിത്തമുണ്ട്. കമ്മീഷന് ബാങ്കിതര ധനകാര്യ സ്ഥാപനങ്ങള്, ഇന്ഷുറന്സ് കമ്പനികള്, ഇടനിലക്കാര്, സെക്യൂരിറ്റീസ് സ്ഥാപനങ്ങള്, സേവിംഗ്സ് ആന്ഡ് ക്രെഡിറ്റ് സഹകരണ സ്ഥാപനങ്ങള് എന്നിവയുടെ മേല് അധികാരം പ്രയോഗിക്കുന്നു. അതേസമയം, ഇത് വ്യക്തിഗത സാമ്പത്തിക വിപണി കക്ഷികളുടെ  അവകാശങ്ങള് ഉറപ്പാക്കുകയും സാമ്പത്തിക ക്രമക്കേടുകളില് നിന്ന് സംരക്ഷിക്കുകയും ചെയ്യുന്നു.
--ND--
(Visitor Counter : 122
പ്രധാനമന്ത്രിയുടെ ഓഫീസ്
രാജ്യത്തെ ചില ഭാഗങ്ങളിൽ കനത്ത മഴ പെയ്യുന്ന സാഹചര്യത്തിൽ പ്രധാനമന്ത്രി സ്ഥിതിഗതികൾ വിലയിരുത്തി
മുതിർന്ന മന്ത്രിമാരുമായും ഉദ്യോഗസ്ഥരുമായും ചർച്ച നടത്തി
ഇന്ത്യയുടെ ചില ഭാഗങ്ങളിൽ കനത്ത മഴ പെയ്യുന്ന സാഹചര്യത്തിൽ പ്രധാനമന്ത്രി ശ്രീ നരേന്ദ്ര മോദി മുതിർന്ന മന്ത്രിമാരുമായും ഉദ്യോഗസ്ഥരുമായും ചർച്ച നടത്തുകയും സ്ഥിതിഗതികൾ വിലയിരുത്തുകയും ചെയ്തു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു:
"പ്രധാനമന്ത്രി ശ്രീ നരേന്ദ്ര മോദി മുതിർന്ന മന്ത്രിമാരുമായും ഉദ്യോഗസ്ഥരുമായും സംസാരിച്ചു, രാജ്യത്തെ ചില ഭാഗങ്ങളിൽ കനത്ത മഴയുടെ പശ്ചാത്തലത്തിൽ സ്ഥിതിഗതികൾ വിലയിരുത്തി. പ്രാദേശിക ഭരണകൂടങ്ങളും എൻ ഡി ആർ എഫ്, എസ് ഡി ആർ എഫ് സംഘങ്ങളും ദുരിതബാധിതരുടെ സുസ്ഥിതി ഉറപ്പാക്കാൻ പ്രവർത്തിക്കുന്നു."
(--ND--
പ്രധാനമന്ത്രിയുടെ ഓഫീസ്
പ്രധാനമന്ത്രി മിത്ര മെഗാ ടെക്സ്റ്റൈൽ പാർക്കുകൾ മേക്ക് ഇൻ ഇന്ത്യ, മേക്ക് ഫോർ ദ വേൾഡ് എന്നിവയുടെ മികച്ച ഉദാഹരണമായിരിക്കും: പ്രധാനമന്ത്രി
തമിഴ്നാട്, തെലങ്കാന, കർണാടക, മഹാരാഷ്ട്ര, ഗുജറാത്ത്, എംപി, യുപി എന്നിവിടങ്ങളിൽ പിഎം മിത്ര മെഗാ ടെക്സ്റ്റൈൽ പാർക്കുകൾ സ്ഥാപിക്കുമെന്ന് പ്രധാനമന്ത്രി ശ്രീ നരേന്ദ്ര മോദി അറിയിച്ചു. അഞ്ചു് എഫ്  കാഴ്ചപ്പാടിന്റെ അടിസ്ഥാനത്തിൽ സ്ഥാപിക്കുന്ന പിഎം മിത്ര മെഗാ ടെക്സ്റ്റൈൽ പാർക്കുകൾ, ടെക്സ്റ്റൈൽ മേഖലയ്ക്ക് അത്യാധുനിക അടിസ്ഥാന സൗകര്യങ്ങൾ ഒരുക്കുമെന്നും കോടികളുടെ നിക്ഷേപം ആകർഷിക്കുമെന്നും ലക്ഷക്കണക്കിന് തൊഴിലവസരങ്ങൾ സൃഷ്ടിക്കുമെന്നും അദ്ദേഹം അഭിപ്രായപ്പെട്ടു.
പ്രധാനമന്ത്രി ട്വീറ്റ് ചെയ്തു;
““പിഎം മിത്ര മെഗാ ടെക്സ്റ്റൈൽ പാർക്കുകൾ 5 എഫ്  എന്ന കാഴ്ചപ്പാടിന് അനുസൃതമായി ടെക്സ്റ്റൈൽ മേഖലയെ ഉത്തേജിപ്പിക്കും. തമിഴ്നാട്, തെലങ്കാന, കർണാടക, മഹാരാഷ്ട്ര, ഗുജറാത്ത്, എംപി, യുപി എന്നിവിടങ്ങളിൽ പിഎം മിത്ര മെഗാ ടെക്സ്റ്റൈൽ പാർക്കുകൾ സ്ഥാപിക്കുമെന്ന് പങ്കുവെക്കുന്നതിൽ സന്തോഷമുണ്ട്.
“പിഎം മിത്ര മെഗാ ടെക്സ്റ്റൈൽ പാർക്കുകൾ ടെക്സ്റ്റൈൽ മേഖലയ്ക്ക് അത്യാധുനിക അടിസ്ഥാന സൗകര്യങ്ങൾ പ്രദാനം ചെയ്യും, കോടികളുടെ നിക്ഷേപം ആകർഷിക്കുകയും ലക്ഷക്കണക്കിന് തൊഴിലവസരങ്ങൾ സൃഷ്ടിക്കുകയും ചെയ്യും. 'മേക്ക് ഇൻ ഇന്ത്യ', 'മേക്ക് ഫോർ ദ വേൾഡ്' എന്നിവയുടെ മികച്ച ഉദാഹരണമായിരിക്കും ഇത്.